طريقة التقديم على الامتحانات الخارجية التمهيدية للذكور والاناث
سنوياً من بعد يوم 15 بشهر العاشر تبدي التربيه تنزل الضوابط والتعليمات الخاصه بالامتحان الخارجي و بشهر 11 ينفتح التقديم على الامتحان الخارجي وبهاي الفتره الجايه راح يتحدد موعد فتح التقديم على الامتحان الخارجي .
طريقة التقديم على الامتحان الخارجي :
◻️المستمسكات المطلوبة :
🔹٤صور حديثة ذات خلفية بيضاء بقياس 3.5×4.5.
🔹هوية الاحوال ( الجنسية & بطاقة الوطنية ).
🔹طلب رسمي (فايل يحتوي على استمارة) .
🔹بطاقة السكن.
◻️ اذا كملت المستمسكات هسه انته جاهز تقدم على الامتحان الخارجي:
- طلب تسليم الوثيقة من المدرسة الى الطالب كي يقوم بتسليمها الى مديرية التربية.
- واقع حال تسليمه الى مدير المدرسة لتوضيح اخر صف كان فيه الطالب.
شنو يعني واقـــــع حال
🔶هذا تاخذه لمدير اخر مدرسة دارس بيها يكتبلك بيه سنه كذا راسب وسنه كذا تارك و سنه كذا ناجح .. حتى يعرفون انت مقبول خارجي لو لا.
وشنو طلب الوثيقــــة
🔶هذا تاخذه لاخر مرحلة منتهيه درستها ونجحت منها (يعني سادس ابتدائي لو ثالث متوسط او سادس اعدادي يا صف منهن نجحت منه اخر شي؟ تاخذ الوثيقة الهم) يسلمونك وثيقتك ، اكو مدارس يكول المدير اني اوصلهه للتربيه لان ممنوع تسليم الوثيقه للطالب هاي عادي همه يدزوها للمديرية.
2- وراها تكمل اجراءاتك بالتقديم تسلمهم واقع الحال والوثيقة و المستمسكات و ياخذون 50الف منك هاي معناها انقبلت وكلشي مضبوط .
3- تنتظر قبل الامتحانات التمهيديه تستلم باج و من تدخل وزاري بشهر 4 تروح تبصم و قبل الامتحانات الوزاريه تستلم بطاقه امتحان.
4- قبل الامتحانات التمهيديه و الوزاريه بأسبوع تراجع مديرية التربية تشوف اسمك يا مركز امتحاني بالمدارس ؟ يعلنونها على لوحة الامتحانات بمديرية التربيه ،
5- تمتحنون بمراكز امتحانية بوسط المحافظة حصراً ، و تقدمون للخارجي على حسب بطاقة السكن حصرا ، يعني ما يصير انت بطاقة السكن مالتك مكتوب بيها بغداد و تروح تمتحن بالحلة هالشي ما يصير.
6- من تدخل الامتحان الوزاري و تعبر الامتحانات التمهيدية هنا صار اسمك ضمن (طلبة الثالث او السادس ) بدون تحديد لا صباحي لا مسائي لا خارجي يعني تطفر طفرة عمرك، بعد محد يدري بيك انت شنو دارس ، اسمك طالب صف سادس و بس و الك كل الحقوق الي يستحقها طلاب المدارس .
توضيح مهم :
بالسنوات الفاتت جان التقديم بشكل حضوري يعني يروح الطالب ويقدم كلشي بنفسه بس هالسنه التقديم يكون الكتروني .